બજારની સ્થિતિનો વધુ જો ચિતાર મેળવવો હોય તો સેક્ટોરલ આંકને પણ ધ્યાનમાં લેવા જોઇએ એમ જણાવીને મહેતાએ ઉમેર્યું હતું કે, અમારા આંતરિક રિપોર્ટ અનુસાર સપ્ટેમ્બર મહિનામાં આઇટીને (+1.8 ટકા) બાદ કરતાં બધા જે સેક્ટોરલ આંક ઘટીને રહ્યા હતા. આમાં રિયલ્ટી, ઓટો, બેન્કેક્સ, કન્ઝયુમર ડ્યુરેબલ, આઇપીઓ જેવા ઇન્ડેક્સ તો 10 ટકાથી વધુ તૂટ્યા હતા. માર્કેટ બ્રેડથથી લઇને વર્ષની ઊંચી અને નીચી સપાટીએ સ્પર્શનાર શેરોના આંકડા પર પણ જો નજર નાંખવામાં આવે તો તે વર્તમાન પ્રવાહ મંદીમાંથી પસાર થઈ રહ્યા હોવાના સંકેત આપે છે. ગયા શુક્રવારે તો વર્ષની નીચલી સપાટીએ સ્પર્શનાર શેરોની સંખ્યા તો 750ને વટાવી ગઈ હતી. એટલે કે ટ્રેડેડ 2650 શેરોમાંથી 30 ટકા શેરો તળિયે ગબડ્યા હતા.